P r e d k l a d a c i a   s p r á v a

	Materiál sa predkladá na základe uznesenia vlády SR č. 479/2007, vzhľadom na svoj charakter nebol predložený na medzirezortné pripomienkové konanie.

	Na pozvanie predsedu vlády Slovenskej republiky Roberta Fica sa  v dňoch 3.- 4. júna 2007 uskutočnila oficiálna návšteva predsedu vlády Slovinskej republiky Janeza Janšu v Slovenskej republike. 
	Oficiálna návšteva J. Janšu v Slovenskej republike sa konala na základe reciprocity, pričom jej hlavným cieľom bolo rozvíjať a upevňovať partnerské vzťahy medzi oboma krajinami. 
	Predseda vlády SloR Janez Janša bol prijatý predsedom vlády SR Robertom Ficom, prezidentom Slovenskej republiky Ivanom Gašparovičom a tiež predsedom Národnej rady SR Pavlom Paškom. Obsahom rokovaní predsedu slovinskej vlády s najvyššími ústavnými predstaviteľmi SR bolo predovšetkým zhodnotenie dosiahnutej úrovne bilaterálnych vzťahov a perspektívy ich ďalšieho rozvoja, odovzdanie skúsenosti z prijatia Eura, problematika rozširovania EÚ v kontexte predsedníctva Slovinska v EÚ, otázka Kosova  a problematika regionálnej spolupráce. 
	Predseda vlády Slovinskej republiky  dňa  4. júna 2007  vystúpil na  medzinárodnej konferencii „Slovensko pred vstupom do eurozóny“. V rámci oficiálnej návštevy sa uskutočnilo aj bilaterálne stretnutie ministrov zahraničných vecí SR J. Kubiša a SloR D. Rupela.